** OŠ prof. Filipa Lukasa, Kaštel Stari**

objavljuje

**P O Z I V**

za sudjelovanje u literarnom i likovnom natječaju

**OBOJI SVIJET**

Organizator natječaja je naša škola u suradnji s Forumom za slobodu odgoja, a namijenjen je svim našim učenicima.

Natječaj se organizira u svrhu praćenja, poštivanja i razumijevanja različitosti, promoviranja nenasilja, mirnog rješavanja sukoba, izgradnje mira, odgoja za mir i interkulturalizam, poštivanja ljudskih prava te poticanje kritičkog, kreativnog i inovativnog promišljanja učenika o navedenim temama.

**Kategorije natječaja:**

* fotografija
* strip
* plakat
* priča
* pjesma
* video uradak do 5 minuta

Natječaj je otvoren **od 18. rujna do 20. listopada 2023.** godine.

Pristigli radovi bit će predstavljeni na **školskoj izložbi** od 23. listopada do 6. studenog.

Komisija Oboji svijet odabrat će tri najbolja rada i poslati ih Forumu za slobodu odgoja koji će odabrati najbolje među najboljima te ih objaviti i promovirati na mrežnim stranicama Foruma za slobodu odgoja.

**OBOJI SVIJET**

Što i kako prijaviti?

* Svaki učenik koji se prijavljuje na natječaj mora imati mentora.
* Fotografija, strip i plakat mogu se prijaviti kao grupni ili individualni rad. Broj

učenika nije ograničen. Dimenzije rada su proizvoljne.

* Pjesma i priča se prijavljuju kao individualni rad.
* Uz rad priložite imena i kontakte svih autora, kratak opis/poruku rada i naziv rada, kao

i ime i prezime mentora. Potrebno je priložiti i suglasnost roditelja (preuzeti u prilogu

natječaja).

Video uradak –trajanje do 5 minuta .Uz video uradak navesti likove, glumce/ice,filmsku ekipu, glazbu( pazite na autorska prava glazbe) i kratak opis radnje.

Kreativni rad možeš predati do 20. listopada 2023. **pedagoginji škole.**

Procjena i izlaganje radova

Kriteriji za selekciju radova:

* koliko rad pokazuje razumijevanje, prihvaćanje i poštivanje različitosti
* kako rad promiče nenasilje, mirno rješavanje sukoba i dijalog
* koliko je rad inovativan, originalan, kreativan
* koliki je stupanj složenosti rada, kritičkog promišljanja, razrađenosti i izvedbe ideje
* sveukupna kvaliteta rada

U školi će biti održana izložba radova kako bi se učenike potaknulo na promišljanje o prihvaćanju različitosti, a zatim će školska Oboji svijet komisija odabrati najbolje radove.

Na Međunarodni dani tolerancije učenicima će biti dodijeljena **priznanja i zahvalnice**, kao i njihovim mentorima.